Návrh 

zmeny a doplnení Štatútu Pandemickej komisie vlády Slovenskej republiky

Štatút Pandemickej komisie vlády Slovenskej republiky, schválený uznesením vlády Slovenskej republiky č. 857 z 26. októbra 2005, sa mení a dopĺňa takto:

1. V čl. 4 odsek 4 znie:
„(4) Členov komisie, ktorí sú ministrami, môže na rokovaní komisie zastúpiť na základe písomného splnomocnenia len štátny tajomník, ktorý má v tomto prípade právo hlasovať pri rozhodovaní o zásadných otázkach. Členov komisie, ktorí sú predsedami samosprávneho kraja, môže na rokovaní komisie zastúpiť na základe písomného splnomocnenia len podpredseda príslušného samosprávneho kraja, ktorý má v tomto prípade právo hlasovať pri rozhodovaní o zásadných otázkach.“.

2. V čl. 7 odsek 3 sa za slová „členov komisie“ vkladajú slová „alebo zástupcov členov komisie podľa článku 4 ods. 4“.

3. V čl. 7 odsek 4 sa za slovo „členov“ vkladajú slová „alebo ich zástupcov podľa článku 4 ods. 4“. 

4. V čl. 7 odsek 5 sa za slová „členov komisie“ vkladajú slová „alebo zástupcov členov komisie podľa článku 4 ods. 4“.